CELEX: 62007CA0403
Language: et
Date: 2008-11-27 00:00:00
Title: Kohtuasi C-403/07: Euroopa Kohtu (seitsmes koda) 27. novembri 2008 . aasta otsus (Bundesfinanzhof'i (Saksamaa) eelotsusetaotlus) — Metherma GmbH & Co.KG versus Hauptzollamt Düsseldorf (Ühine tollitariifistik — Kombineeritud nomenklatuur — Tariifne klassifitseerimine — Rubriigid 8101 ja 8102 — Üksnes paagutamise teel saadud volframi- ja molübdeenikangide purustamine ja tükeldamine — Survetöötlemata volfram ja molübdeen, sh üksnes paagutamise teel saadud kangid — Jäätmed ja jäägid)

24.1.2009   
            
            
               ET
            
            
               Euroopa Liidu Teataja
            
            
               C 19/8
            
         Euroopa Kohtu (seitsmes koda) 27. novembri 2008. aasta otsus (Bundesfinanzhof'i (Saksamaa) eelotsusetaotlus) — Metherma GmbH & Co.KG versus Hauptzollamt Düsseldorf
   (Kohtuasi C-403/07) (1)
   
   (Ühine tollitariifistik - Kombineeritud nomenklatuur - Tariifne klassifitseerimine - Rubriigid 8101 ja 8102 - „Üksnes paagutamise teel saadud’ volframi- ja molübdeenikangide purustamine ja tükeldamine - Survetöötlemata volfram ja molübdeen, sh üksnes paagutamise teel saadud kangid - Jäätmed ja jäägid)
   (2009/C 19/12)
   Kohtumenetluse keel: saksa
   Eelotsusetaotluse esitanud kohus
   Bundesfinanzhof
   Põhikohtuasja pooled
   
      Hageja: Metherma GmbH & Co.KG
   
      Kostja: Hauptzollamt Düsseldorf
   Kohtuasja ese
   Eelotsusetaotlus — Bundesfinanzhof — Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (ELT 1987, L 256, lk 1; ELT eriväljaanne 02/02, lk 383) tõlgendamine — Tariifi rubriigi muutumine paagutamise teel saadud volframi- ja molübdeenkangide suhtes, kui neid on purustatud ja tükeldatud
   Resolutiivosa
   Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta I lisas esitatud kombineeritud nomenklatuuri 2001. aastal kohaldatavas redaktsioonis, nimelt redaktsioonis, mis tuleneb komisjoni 13. oktoobri 2000. aasta määrusest (EÜ) nr 2388/2000, millega muudeti määruse nr 2658/87 I lisa, tuleb tõlgendada selliselt, et „üksnes paagutamise teel saadud” volframi- või molübdeenikangid kuuluvad vastavalt alamrubriikidesse 8101 91 10 ja 8102 91 10. Kange, mis kuuluvad kõnealuste survetöötlemata metallide, mitte aga metallitoodete hulka, ei saa tükeldamise või purustamise teel ümber töödelda jääkideks, mis kuuluksid kombineeritud nomenklatuuri alamrubriikidesse 8101 91 90 ja 8102 91 90.
   
      (1)  ELT C 283, 24.11.2007.